b'\n_START_ARTICLE_\nLuisa Diogo\n_START_PARAGRAPH_\nLuisa Diogo (s\xc3\xbcndinud 11. aprillil 1958) oli Mosambiigi peaminister 17. veebruarist 2004 kuni 16. jaanuarini 2010, Mosambiigi esimene naispeaminister._NEWLINE_Tema eelk\xc3\xa4ija oli Pascoal Mocumbi, kes oli selles ametis 9 aastat. Diogo j\xc3\xa4rglane on Aires Ali._NEWLINE_Diego on \xc3\xb5ppinud majandust Maputos Eduardo Mondlane \xc3\x9clikoolis. Tal on bakalaureusekraad 1983. aastast. 1992 sai ta magistrikraadi rahanduses, mida \xc3\xb5ppis Londoni \xc3\x9clikoolis._NEWLINE_1980 hakkas ta t\xc3\xb6\xc3\xb6le Mosambiigi rahandusministeeriumis. 1986 sai ta seal osakonnajuhatajaks ja 1989 riigieelarve direktoriks. P\xc3\xa4rast seda t\xc3\xb6\xc3\xb6tas ta Maailmapanga programmi juhina Mosambiigis ja alates 1994 aserahandusministrina._NEWLINE_Enne peaministriks saamist oli ta rahandusminister ja seda ametit pidas ta peaministri koha k\xc3\xb5rvalt kuni 2005. aasta veebruarini. Ta kuulub parteisse Mosambiigi Vabastusrinne (FRELIMO), mis on maad valitsenud alates iseseisvumisest 1975. aastal._NEWLINE_2005. aasta septembris osales ta k\xc3\xbclalisena Briti Leiboristliku Partei konverentsil._NEWLINE_2007. aastal avaldas ajakiri Forbes maailma 100 k\xc3\xb5ige m\xc3\xb5juv\xc3\xb5imsama naise nimekirja, kus Diogo oli 89. kohal.'